Document ID: /roh_data/filtered/fineweb-2-filterrobots_roh.jsonl.gz/16617

La taxa speziala per l’hotellaria datti dapi il 1996: Lura era vegnida sbassada la taglia sin la plivalur da 8% sin 3,8%. Tras quest sbassament van a perder a la Confederaziun radund 200 milliuns francs ad onn.
Quai ch’era pensà ina giada sco sustegn intermediar per ina branscha en crisa è s’etablì: Il parlament ha gia prolungà tschintg giadas la taxa speziala.
Il levgiament fiscal saja impurtant er vinavant, cun quai che la situaziun da blers hoteliers saja difficila, ha ditg la maioritad dals parlamentaris. Surtut er en la regiun da muntogna hajan blers hotels ina situaziun greva.
RR novitads 12:00